
Tárgy: 
Az Önkormányzat gyermekjóléti és gyermekvédelmi feladatai ellátásának átfogó értékelése
(2019. év)
I. Előzmények

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: gyermekvédelmi törvény) 96. § (6) bekezdése alapján a települési önkormányzat a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. 

Az értékelést - települési önkormányzat esetén a képviselő-testületi megtárgyalást követően - meg kell küldeni Budapest Főváros Kormányhivatala Gyámügyi és Igazságügyi Főosztály Szociális és Gyámügyi Osztályának. A Szociális és Gyámügyi Osztály az értékelés kézhezvételétől számított harminc napon belül javaslattal élhet a települési önkormányzat felé, amely hatvan napon belül érdemben megvizsgálja a Szociális és Gyámügyi Osztály javaslatait és állásfoglalásáról, intézkedéséről tájékoztatja.

A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 10. számú melléklete tartalmazza az értékelés tartalmi követelményeit (1. melléklet).

II. Vélemények

Az előzményben jelzett külön jogszabály - a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 10. számú melléklete - tartalmi követelményeinek megfelelően elkészült a 2019. évi értékelés a gyermekvédelmi és gyermekjóléti feladatok ellátásáról. 

Az értékelés bemutatja

· a település demográfiai mutatóit, különös tekintettel a 0-18 éves korosztály adataira;

· az önkormányzat által nyújtott pénzbeli, természetbeni ellátások biztosítására vonatkozó adatokat;

· az önkormányzat által biztosított személyes gondoskodást nyújtó ellátásokat;

· a felügyeleti szervek, illetve a működést engedélyező szervek ellenőrzésének megállapításait;

· a jövőre vonatkozó javaslatok, célok meghatározását;

· a bűnmegelőzési cselekvési program és koncepció főbb – elsősorban gyermek és

ifjúságvédelemmel összefüggő – elemeit;

·  a civil szervezetekkel való együttműködés kereteit.
Az önkormányzat a lehetőségekhez képest megteremti a pénzbeli és természetbeni ellátások költségvetési fedezetét, és a személyes gondoskodás egyes formáit saját intézményei fenntartásával és ellátási szerződés keretében biztosítja. 

A Képviselő-testület a 2. mellékletben szereplő átfogó értékelés megtárgyalásával és elfogadásával a gyermekvédelmi törvényben előírt kötelezettségének tesz eleget.

Jogszabályi háttér: 
· 1997. évi XXXI. törvény 96. § (6) bekezdése gyermekek védelméről és a gyámügyi igazgatásról 
· 149/1997. (IX. 10.) Korm. rendelet 10. számú melléklete a gyámhatóságokról, valamint a gyermekvédelmi és gyámügyi eljárásról 
Jogi Osztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz. 
Kérem a Tisztelt Képviselő-testületet, hogy a kerület gyermekjóléti és gyermekvédelmi feladatai ellátásáról szóló átfogó értékelést tárgyalja meg, és a határozati javaslatot fogadja el.

 

III. Bizottsági vélemény

Bizottsági véleményeket nem tartalmaz az előterjesztés (a Jogi Osztály, a Gazdasági Osztály és szükség esetén más társosztály véleményét igen).

IV. Döntési javaslat

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján - figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester elfogadja az előterjesztés 3. mellékletét képező határozati javaslatot.

A 3. melléklet szerinti határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése alapján egyszerű szótöbbséget igényel.
Budapest, 2020. április 20.

                           Szabó Rebeka   

               alpolgármester

Mellékletek felsorolása:

1. melléklet: a gyámhatóságokról, valamint a gyermekvédelmi és gyámügyi eljárásról szóló 149/1997.(IX. 10.) Korm. rendelet 10. számú melléklete

2. melléklet: Budapest Főváros XIV. Kerület Zugló Önkormányzata gyermekjóléti és gyermekvédelmi feladatai ellátásának átfogó értékelése
3. melléklet: Határozat 

Az előterjesztést készítette: Bondorné Gyurcsi Mária - Polgármesteri Hivatal, Szociális Osztály  
                                                                           3. melléklet a 123-191/2020 előterjesztéshez

Budapest Főváros XIV. Kerület Zugló Önkormányzat Képviselő-testülete
..../2020. (
) önkormányzati határozata

az Önkormányzat gyermekjóléti és gyermekvédelmi feladatai ellátásának átfogó értékeléséről

(2019. év)

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján - figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester úgy dönt, hogy az Önkormányzat 2019. évi gyermekjóléti és gyermekvédelmi feladatainak ellátásáról szóló átfogó értékelést elfogadja.

Határidő: 2020. ………….
Felelős: Horváth Csaba polgármester (Szociális Osztály által)

